open-index/open-wikipedia-markdown huggingface dataset:
Red di tram de Bratislava

La **red di tram de Bratislava** la quatta la capital de la Slovacchia e l'è a scartament metrich. A l'è gestida de Dopravný podnik Bratislava.

## Storia
A mità agn '60 del 1800 i primm omnibus riven in la città e a mità agn '90 on ingegnee austriegh l'è incaregaa de fà i primm tram a cavaj. El decid, però, de fà su 'na red elettrica, che la deventa assee efficienta.

In di agn 1900 l'è parpognuu el scartament standard ma a l'è mittuu no per via di cost, retegnuu tropp volt. In del 1941 scomincia la costruzion del tunnel tranviari, finii in del 1949. El comunism el ponta assee in sul straport pubbligh e l'ha doperaa soratutt tram de la ČKD Tatra, società cecoslovacca di tram.

## Red

## Material rotabil
I tram doperaa a hinn:
*Tatra T3 (87)
**Tatra T3, Tatra T3SUCS, Tatra T3M, Tatra T3G, Tatra T3S, Tatra T3AS, Tatra T3Mod, Tatra T3R.P, Tatra T3R.PV
*Tatra K2 (36)
**Tatra K2S, Tatra K2G
*Tatra T6A5 (58)
*Škoda 30T (30)
*Škoda 29T (30)

## Galleria di foto


File:Bratislava tram R01.jpg|Tatra T3
File:Bratislava Tram R03.jpg|Tatra K2 modernizzaa in K2S
Električkový tunel.JPG|Tunnel di tram
TRAM ČKD K2 modernized BRATISLAVA.JPG|Tram K2 revampaa
06T.jpg|Skoda 06T
File:T6A5 amickenamestie.jpg|Tatra T6A5
File:Škoda 30 T 7512 at Krížna.jpg|Škoda 30T
File:Škoda 29 T 7404 arrives at Kamenné námestie.jpg|Škoda 29T
File:Bratislava, Staré Mesto, Štúrova, Tramvaj K2.jpg|Tatra K2 classich
File:Bratislava, Staré Mesto, Šafárikovo námestie, zrušená tramvajová trať.jpg|Binari del tram in sed promiscua
File:Bratislava, Predstaničné námestie, tramvajová trať se zastávkou (2013-10-25; 02).jpg|Fermada in su la strada
File:Bratislava, Staré Mesto, námestie Ľ. Štúra, Tramvaj T3.jpg|T3 fermo a 'na stazion
File:Flexity en Bratislavo, Obchodná.jpg|Bombardier Flexity in proeuva in la città
Staraelina1.jpg|Tram stòrich
File:Bratislava historická električka.jpg|Tram storich
File:Historical tram S4 Bratislava back n°31.JPG|Tram storich
File:Tatra T2 215 H1 Jesenskeho ul.jpg|Tatra T2 storich



## Riferiment
*Bratislava Network
*New trams added to Bratislava's public transport fleet
*Testing begins on Bratislava dual-gauge tram extension

## Vos corelaa
*Red di filobus de Bratislava
*Servizzi ferroviari suburban de Bratislava
Tatra K2S

El **Tatra K2S** a l'è 'na modernizzazion del tram articolaa Tatra K2 doperaa del straport pubbligh de Bratislava e modernizzaa in tra el 1998 e 'l 2009.

## Storia
Dopo del success di Tatra K2R de la red di tram de Brno anca quella de Bratislava l'ha deciduu de renoeuvà la soa flotta e de modernizzà i tram K2, dandegh di 10 ai 15 agn de vìta pussee.

## Modernizzazion
La modernizzazion l'ha revardaa el telaj, che l'è staa sabiaa e trattaa contra de la corrosion e la rusgen. El design del front a l'è staa remodernaa del designer Patrik Kotas. Anca i fenester del tram a hinn staa modifegaa e i passegee ora pòden dervij.

A l'è staa cambiaa el sistema de guìda del tram e 'l sistema de informazion ai passegee.

## Galleria di foto


File:2 Hurbanovo námestie.jpg|Tram pubblicitari
File:Bratislava K2S 7103.jpg|Tram con pubblicità de 'na banca
File:Bratislava K2S 7115.jpg|Tram in livrea classica
File:Bratislava K2S 7132.jpg|Tram in livrea rossa
File:Bratislava, Radlinského ulica, Tatra K2S č. 7116 (2013-10-25; 01).jpg|Tram in livrea pubblicitaria gialda
File:K2S (7134) a 29 T (7412).JPG|K2S arent a on Skoda 29T
File:Tatra K2S n°7113 Bratislava - 2012.JPG|Tram in livrea classica



## Vos corelaa
*Tatra K2R
*Tatra K2
R. Lee Ermey

El **Ronald Lee Ermey** (Emporia, Kansas, 24 de marz del 1944 – Santa Monica, California, 15 de april del 2018) l'è staa on comegh e atur american.
Karel Schwarzenberg

El **Karel Schwarzenberg**  (nomm complett *[[Altezza serenissima|S.A.S.]] Carla Giovann Nepomuk Isepp Norbert Federigh Antoni Vratislaa Menas prenzip de Schwarzenberg*, cecch: *Karel Jan Nepomuk Josef Norbert Bedřich Antonín Vratislav Menas kníže ze Schwarzenbergu*; todesch: *Karl Johannes Nepomuk Josef Norbert Friedrich Antonius Wratislaw Menas Fürst zu Schwarzenberg*, Praga, 10 de dicember 1937 - Vienna, 11 de november 2023) a l'è staa on politegh cecch cont anca la cittadinanza svizzera. L'è staa Minister di Ester de la Cechia in di governi del Petr Nečas e del Mirek Topolánek. In di presidenziai del 2013 l'è rivaa al ballottagg ma a l'è sconfitt del candidaa socialdemocrategh Miloš Zeman.

Esiliaa dòpo di decrett Beneš, l'è staa oppositor del regimm comunista de la Cecoslovacchia e 'l retorna in del Paes dòpo de la revoluzion de Velluu per deventà vun di consiliee del Václav Havel.

L'era on prenzip, el se definiva mitteleuropee de passaport svizzer e 'l gh'ha on patrimòni stimaa de 400 milion de Euro. L'è staa a càpo de la familia di Schwarzenberg cont el nomm de Carla VII.

## Alter progett

## Vos corelaa
*TOP 09
Eliografia

L**'eliografia** a l'è on process fisegh-meccanegh per la reproduzion d'i immagin, inventaa dal Nicéphore Niépce arent el 1822. El termin feliografia el vegn sù di paroll grech Ἥλιος (helios, che 'l voeur di "sol") e γραφή (graphe che 'l voeur di "scrittura") cont el significaa de "scriver o disegnà cont el sol".

## Stòria
Despoeu l'avegh capii de vess minga bon de disegnà on incision, el Niépce al s'è interesaa dij propietà fotosensibil del bitumm de Giudea, ona tipologia di asfalt che'l se deslengua cont l'oli de lavanda e la se induriss se esponuu a la lus. Per i primm esperiment el Niépce el g'ha drovaa on incision del Papa Pio VII che però'l g'ha minga ottegnuu di bon resultaa, succesivament el g'ha provaa di olter tentativ cont on incision del cardinal Georges d'Amboise e in quest cas a l'è vegnuu foeura d'i resultaa positiv.

Per fà vegni foeura l'immagin el Niépce el g'ha quattaa ona lastra de pelter cont el bitumm e successivament el g'ha mettuu sora l'incision. Indoe la lus a l'è passada travers l'incision e l'è rivada in su la lastra la g'ha faa indurì el bitumm, inscambi i zon a l'ombria che sont rimast moresinn sont stade nettade cont l'oli de lavanda e intajade cont l'aqua forta per podè drovà la lastra in del process de stampa.

A l'è staa domà on quaj agn pussee tard che el Niépce el g'ha drovaa ona camera scura per ciappaa sù i immagin, a trasformà l'eliografia in la fotografia 'me l'è cognossuda al dì d'incoe.

## Vos correlaa
* Fotografia
* Veduda da la fenestra a Le Gras
Christian Fittipaldi

El **Christian Fittipaldi** (San Paul, el 18 de genar del 1971), l'è un ex pilota de Formula 1 brasilian, che l'ha gemò desmetüü de corr. Al g'ha urigin italiani, la sua famiglia l'era de la Basilicata. L'ha curüü 43 Gran Premi de Formula 1 tra el 1992 e 'l 1994 cun la Minardi e la Footwork. A l'è fiöö de Wilson Fittipaldi e neut de Emerson Fittipaldi.
Tomio Okamura

El **Tomio Okamura** (Tochio, 4 de luj 1972) a l'è on politegh e imprenditor cecch-giappones, fondator di partii Alba de la Democrazia Diretta e Libertà e Democrazia Diretta. A l'è famos per i sò idej euroscettich, anti-Islam e nazionalista.

## Biografia
Nassuu in del 1972 a Tochio de mamma morava e bobà mità giappones e mità corean, l'è andaa a viv in Cecoslovacchia per la prima voeulta a 6 agn, e l'è staa per on total de 10 agn in Giappon. El parla fluentement donca el cecch, el giappones e l'ingles.

In del 1994 el scomincia el sò business a nivell de informazion alimentar, e l'ha scrivuu di liber in su la politega ceca, l'impresa e 'l sò soeugn cecch.

## Carrera politega
In del 2012, deventaa famos 'me defensor de la democrazia diretta el se candida al Senad de la Cechia per Zlín e a ottober a l'è elegiuu al ballottagg. 'Me Senator in del febrar 2013 el firma 'na carta per incriminà el President de la Cechia Václav Klaus per volt tradiment dopo avè faa 'n amnistia, richiesta poeu refudada de la Cort Costituzionala.

El nonzia, pocch dopo, de vorè candidàss in di elezion presidenziai del 2013, i primm a suffragi universal. El presenta, per candidàss, 61'500 firm ma el ministeri l'ha nonziaa de podènn validà domà 35'750 firm, e donca a l'è staa esclus di elezion. Semper in del 2013, ai elezion de la Cambra, el sò partii el ciappa 14 scagn.

In del 2015 el fonda Libertà e Democrazia Diretta, partii euroscettich, vun cont pussee iscricc de la Cechia. El se definiss de nazionalità morava.

## Riferiment
*    Okamurovi škrtli 26 tisíc podpisů, dál nejde ani Bobošíková a Dlouhý
*Okamura bude kandidovat do Senátu, kvůli matce si vybral Zlín
*Podnikatel Okamura se stal senátorem, teď chce dobýt Hrad
*Okamura registers new anti-immigrant party Freedom and Direct Democracy
Tatra KT8D5N

El **Tatra KT8D5N** a l'è 'na modernizzazion del Tatra KT8D5 faa in tra el 1998 e 'l 1999 per la red di tram de Brno in 7 carrozz. L'è staa faa su per i lign pussee doperaa del straport brunes e incoeu a l'è doperaa in sui lign 1, 2, 3, 6 e 12. Anca se hinn staa pensaa soratutt per la linia 8 lilinscì a hinn doperaa proppi pocch perchè hinn inadatt a la struttura di fermaa.

## Modernizzazion
El tram el gh'ha l'element intermedi a pianal rebassaa per facilità l'andà su e 'l vegnì giò, che l'era minga present in del tram originari. A l'è staa mittuu anca el sistema de informazion ai passegee, l'aria condizionada in di gabinn de guida e l'è staa modifegaa el corridoeuj, oltra al motor doperaa.

## Galleria di foto

File:Brno, vozovna Medlánky, Tatra KT8D5N.jpg|Interni del tram cont in vista la sezion a pianal rebassaa
File:Tatra KT8D5N u zastávky Krematorium.jpg|Tram in su la linia 8
File:Brno, Staré Brno, Mendlovo náměstí, zastávka.jpg|Tram in su la linia 7
File:Brno, Benešova, Tatra KT8D5N č. 1735 (2013-04-27; 01).jpg|Tram in su la linia 1
File:Brno, Město Brno, Benešova, Tatra KT8D5N.jpg|Tram in addestrament
File:Brno, Město Brno, Tramvaj KT8D5N.JPG|Tram in piazza
File:Brno, Moravské náměstí, provizorní zastávka, Tatra KT8D5N č. 1729.jpg|Tram in su la linia 4


## Vos corelaa
*Tatra KT8D5
Wilson Fittipaldi

El **Wilson Fittipaldi** (San Paul, el 25 de decembar del 1943), l'è un ex pilota de Formula 1 brasilian, che l'ha gemò desmetüü de corr. Al g'ha urigin italiani, la sua famiglia l'era de la Basilicata. L'ha curüü 38 Gran Premi de Formula 1 tra el 1972 e 'l 1975 cun la Brabham e la Fittipaldi. Ul so fiöö l'è 'l Christian Fittipaldi e fredel de 'l Emerson Fittipaldi.
Assertività

L**'assertività** a l'è 'na capacità del comportament uman che la consist in la capacità de dì i proppi opinion, sentiment e emozion in manera ciara ma senza offend o taccà litt cont l'interlocutor, o el difend di proppi diritt senza schiscià ne ignorà quej di alter.
Stazion de Pinerolo

La **Stazion de Pinerolo** a l'è 'na stazion ferroviaria del comun de  in su la . 

## Moviment

La stazion a l'è servida di treni SFM de la linia 2 del servizzi ferroviari metropolitan de Turin, cont cadenzament orari (semioraria in di or de pont) e gestii de la Trenitalia.

## Servizzi
 Biliettaria

## Interscambi
 Fermada de l'autobus
Ogiai

I **ogiai** (anca *ogiaa* o *ociai*) hinn on strument ottich drovaa per coregg i alterazion de la vista che hinn dovuu a problematich de refrazion ('me la miopia o l'astigmatism) o de fonzionalità de i oeugg ('me el strabism). Hinn compost da on'impennada in su la qual i sont taccaa dò lent corretiv e da do astinn che i serven per appoggiall sora i oregg, anca se la pupart de la strutura a l'è sostegnuda in sul nas.

I ogiai poeuden vess anca domà on accessori estetich o per reparass da la lus 'me i ogiai da sol, in quest cas i lent a hinn minga correttiv.

## Vos correlaa
* Lenta (ottica)
* Lent a contatt
Tatra T3Mod

El **Tatra T3Mod** a l'è on revamping del Tatra T3 faa su in Slovacchia, cont ona vettura doperada in su la red di tram de Bratislava e vuna in su la red de Košice.

## Storia
La società di Straport de Košice l'ha no modernizzaa la pupart di sò tram, foeura che per on quaj Tatra T3M. In del 1999 on T3SUCS a l'è destinaa a la modifega, l'è consegnaa in del 2000 ma el gh'ha subit di problema ai freni, e dònca a l'è no doperaa in servizzi ordinari dal 2005.

In del 2000 a Bratislava a l'è modifegaa ma anca lu el gh'ha avuu di problema e l'è staa no doperaa in servizzi ordinari.

## Modernizzazion

In del T3Mod a l'è staa modernizzaa sia l'estèrno del tram che l'interno, cont on cambi di segg e di lus interni. A l'è installaa on sistema de informazion ai passegee e l'è cambiaa anca el pantograf. El sistema elettrich del tram a l'è intregament remodernaa.

## Vos corelaa
*Tatra T3
*Tatra T3M
Sfigmomanometer

El **sfigmomanometer** a l'è 'n apparecc biomedical inventaa a fin 1800 per misurà la pression arteriosa. Ghe n'è a mercuri, a pression e digitai.

## Galleria di foto

File:Blood pressure cat oscillometric.JPG|Misurazion a on gatt
File:"Baumanometer"; instrument for measuring blood pressure. Wellcome L0011955.jpg|Sfigmomanometer a mercuri
File:2017 Sfigmomanometr elektroniczny.jpg|Sfigmomanometer elettronegh
File:Sphygmomanometer&Cuff.JPG|Sfigmomanometer a pression
VarioLF

El **VarioLF** a l'è on tram a pianal rebassaa fondaa in sul Tatra T3. Hinn ciamaa di appassionaa di tram "Wan".

## Storia
El LF (Low Floor, ossia pianal rebassaa) el nass dopo di esperienz de success di modernizzazion del Tatra T3R.EV e T3R.PV. I società ČKD Pragoimex, Krnovské opravny e strojírny s'hinn occupaa de la modernizzazion de 'sti tram.

Di vettur del VarioLF a hinn consideraa officialment 'me i ultim evoluzion del Tatra T3.

## Modernizzazion
El tram a l'è ispiraa al Tatra T3R.PLF e al Tatra T3R.EV. L'è pussee longh de 1 meter per avègh 'na sezion a pianal rebassaa al center assee longa e l'è staa modifegaa anca el front del tram, in su progett de l'ingegnee František Pelikán. La gabina de guida a l'è compagna de quèlla di ultim Tatra modernizzaa. 

Anca el sistema elettrich e de presa de corrent, asincron, a l'è noeuv, e gh'è di variant che doperen i sistema doperaa di tram de la Škoda.

## Utent
I tram a hinn doperaa in:
*Cechia
**Brno (32)
**Most-Litvínov (1)
**Olomouc (18)
**Ostrava (63)
**Plzeň (26)
*Russia
**Mosca (1)
*Slovacchia
**Košice  (1)
*Uzbekistan
**Tashkent (20)

## Galleria di foto


File:Moscow tram VarioLF 2400 20120331 003 (12192613053).jpg|Tram de Mosca
File:VarioLF, Námestie osloboditeľov.JPG|Tram de Košice
File:Ostrava (8522078608).jpg|Tram de Ostrava
File:14-06-03-olomouc-RalfR-13.jpg|Tram de Olomouc
File:Vario LF 3205 in Tashkent.jpg|El tram in Uzbekistan
File:Brno, 140 let MHD (08), náměstí Svobody, trojče.jpg|Tram a Brno
File:Plzeň-Východní Předměstí, Mikulášská, VarioLF.jpg|Tram de Plzeň
File:Exkurze vozovna Medlánky 2018 (12).jpg|Tram in costruzion



## Vos corelaa
*Tatra T3
*VarioLF2

## Alter progett
Macchina fotografega

**'
Ona **macchina fotografega** (anca ciamada **fotocamera** o **aparecc fotografegh*') a l'è on strument ottich drovaa per la registrazion di immagin o video, che poeu i vegnen mess via travers di sistemi de stocagg fisegh ('me el borlonin de la pellicola) o elettronegh ('me i memori removibil o i [[disch dür]]). El fonzionament de la macchina fotografega el s'è sviluppaa da quel di prime [[camera scura|camere scure]] e principalment a l'è basaa in sul quel de l'[[oeugg]] uman. Ona fotocamera la pò vess on dispositiv che'l fonziona indeperluu o anca vess part d'on aparecc pussee articolaa 'me on [[smartphone]].

El termin *fotocamera'' el vegn sù dal dispositiv de la camera scura, che la vegniva drovada in del vottcent per scattà i fotografij.

## Vos correlaa
* Fotografia
* Nicéphore Niépce
Škoda 30T

El **Škoda 30T** a l'è on tram articolaa e bidirezional a pianal rebassaa doperaa in su la red di tram de Bratislava, fondaa in sul Škoda 26T doperaa in Ongaria.

## Design
El tram a l'è on elettrotreno a volta capacità e a cinch sezion con quatter carrej e cinch port per lat. El 92% del tram a l'è a pianal rebassaa.

El gh'ha l'aria condizionada, el Wi-Fi, on moderno sistema de informazion ai passegee cont 12 schermi Full-HD e altoparlant, validator touch. I port se derven cont on botton, e ògni portà la gh'ha on sensor infraross che la se pò doperà per vedè la gent che la entra e la sortiss e per sarà i port de la gent la entra no.

## Controll
El sistema de guida a l'è manual cont ona manetta e sistema de l'omm mort integraa e du botton: Quell a manzina el controlla i lus e quell a drizza el controlla la campanella, che la se pò pizzà anca cont el pedal drizz. Quell manzin, inveci, el controlla la sabbiera.

El gh'ha on sistema de guìda computerizzada che 'l mostra la velocità, el stat de la sabbiera, el contròll elettronich del sistema, el controlla i validator e i videocamer del veicol e 'l gestiss el sistema de informazion ai passegee, che 'l fonziona automaticament cont el GPS. Vist che a l'è bidirezional ghe n'è du, e vun a l'è disattivaa a segonda de la direzion.

## Motor
In teoria el tram a l'è bon de rivà a 90 km/h ma la compagnia i ha limitaa a 65 km/h. El pò fà finna a 700 meter sènza elettricità cont i accumulator.

El gh'ha trii freni: Quej elettrodinamich, che menen el tram finna a 5 km/h e cont el recuver de l'energia, quej a disch, che fermen el tram finna a 0 km/h e quej de emergenza elettromagnetich, che se attiven cont el botton appòsta o se la manetta a l'è tiràda indree totalment.

## Galleria di foto


File:Jungmannova final tram station, Petržalka, Bratislava.jpg|30T al capoligna
File:Tram 1, Jungmannova, Petržalka, Bratislava.jpg|Tram 1
File:Tram 3, final station Jungmanova, Petržalka, Bratislava.jpg|Tram 3
File:Tram 3, Jungmannova, Petržalka, Bratislava.jpg|Tram denanz al respingent
File:Škoda 30 T (7517).jpg|Tram 30T in livrea naranz
File:Škoda 30T - model Trako 2015 (Flyz1 WG 34-2015).jpg|Modellin del tram
File:Škoda-30-T-b.jpg|Interno cont el sistema de informazion
File:Škoda-30-T-c.jpg|Gabina de guida cont di validator
File:Škoda-30-T-d.jpg|Segg del tram
File:Škoda-30-T-e.jpg|Tram naranz in corsa



## Riferiment
*Škoda 29T/30T tram design
*Dopravný podnik podpísal kontrakt na dodávku 15 obojsmerných električiek Škoda 30T s opciou na ďalších 15 električiek.
*Ďalšie nové električky v premávke
*Prvá nová obojsmerná električka začne jazdiť už v sobotu 

## Vos corelaa
*Škoda 26T
*Škoda 29T
Shosholoza

**Shosholoza** l'è öna cansù Fanagalo cantada da chèl mes-ciòt de zét e de tribù che i lauràa dét 'n di miniére de ór del Südafrica.  

In de la cansù gh’è ü mes-ciòt de paròle Zulu e de paròle Ndebele, ma 'l pöl èsga dét paròle de tate ótre lèngue del Südafrica a segónda de chi che 'l la canta, dezà che gh’è tate versiù de chèsta cansù. Shosholoza l'éra e l'è cantada a dò us, öna desperlé che la ciama e tate che 'nsèma i respónt, 'ntàt che se laùra. Col tép Shosholoza l'è dientada öna cansù populàr e tradiziunala de töt Südafrica, tat che l'è cunsiderada cómpagn d'ü segónt ino nasiunàl. 

Se cognòs mia chi che l'à scricia, ma l'è nasida tra i minadùr Ndebele che i partìa dal Zimbabwe (ciamàt alùra Rhodesia) e che col tréno a vapùr i 'ndàa a laurà in di miniére de ór e de diamàncc del Südafrica. De fati la cansù la parla del viàs in tréno per indà in di miniére del Südafrica o del tragìt al contrare per turnà 'ndré 'n Rhodesia, tat che di ólte la cansù la suna "stimela si phume South Africa" e di ólte "stimela si phume Rhodesia".  

Shosholoza nasida tra la zét Ndebele l'è stacia pò dovrada óntera ach da i Zulu e l'éra cantada quando i lauràa ‘nsèma ‘n tance, per fà pasà ‘l tép e per tègn ol tép 'ntàt che i picàa col sapù. Shosholoza l'éra cantada ach da i galeòcc e tra chès-ce ach ol presidènt del Südafrica Nelson Mandela 'ntat che l'éra imprisunàt a Robben Island. 

La paròla Shosholoza ‘l völ dì “’ndà ‘nacc” o “faga strada a chi ghe stà apröf” e l’è dovràda per fà moràl e dà sperànsa. Fò sura ol suòno de chèsta paròla la regórda la sifulada del tréno a vapùr e de fati 'n de la cansù s'parla pròpe de ü tréno, in particolàr la paròla zulu *stimela* l’è dovrada per ciamà ol tréno a vapùr.

## Tèsto e tradusiù
Shosholoza = và ‘nacc

Kulezo ntaba = da chèste montàgne

Stimela siphume South Africa/Rhodesia = ol tréno ‘l vé dal Südafrica/Rhodesia

Kulezo ntaba = da chèste montàgne

Stimela siphume South Africa/Rhodesia = ol tréno ‘l vé dal Südafrica/Rhodesia

Wen' uyabaleka = te sèt dré a cór vià de frèsa 

Kulezo ntaba = da chèste montàgne

Stimela siphume South Africa/Rhodesia = ol tréno ‘l vé dal Südafrica/Rhodesia

## Al dé de ’ncö
Al dé de ’ncö l’è dovrada ‘n generàl ‘n sègn de solidarietà e l'è dovrada de spèss quando gh'è di evèncc spurtìf sura de töt dal 1995 quan che 'l Südafrica l'à enzìt ol Campiunàt del Mónt de rugby che 'l se zögàa pròpe 'n Südafrica. 

Ach ol prim sfidànt (challenger) africà de l’America’s Cup l’à dovràt chèsto nòm e ‘l s’è ciamàt Team Shosholoza.

## Al cinema
S’ pöl sènt chèsta cansù in del film Invictus del Clint Eastwood del 2009, che l’è dedicàt pròpe a la éta del Nelson Mandela, ma amò prima se la tróa in del film Io sto con gli ippopotami col Bud Spencer e 'l Terence Hill del 1979 ‘ndóe se èt, ad esèmpe a la fì del film, tace laoradùr che i carga di gabie con di animài sö öna barca e i canta Shosholoza col arangiamènt del Walter Rizzati.
Bandera de la Cechia

La **Bandera de la Cechia** la gh'ha dò band inguai, vuna bianca e vuna rossa cont su, a manzina, on triàngol bloeu in di color panslav. A l'éra la midemma bandera de la Cecoslovacchia, cont la division la Cechia l'ha tegnuu 'sta bandera e la Slovacchia 'n ha scernuu on'altra.
Bandera de la Slovacchia

La **bandera de la Slovacchia** a l'è on tricolor di color panslav: Bianch, bloeu e ross e a manzina el stemma de la Slovacchia.

Finna al 1993 l'éra doperada la bandera de la Cecoslovacchia, compagna de quèlla de la Cechia.
Sofia Viscardi

La **Sofia Viscardi** (Milan, 11 de magg 1998) a l'è 'na scrittora e youtubista italiana.

## Biografia

Nassuda a Milan, la frequenta el Licee classegh per poeu passà al Licee di Scienz Uman, indeche la se diploma. Dal 2014 la deventa famosa in sul YouTube per el sò canal, indova che la fa di vlog, ossia di video-blog indova che la cunta su la soa vita, i sò problema, i sò maner de  vestìss e inscì via. In del 2015 la publega ona intervista al scrittor Roberto Saviano.

In del 2016 la publega el sò primm liber, Succede, che poeu el deventa, in del 2018, on film. Semper in del 2018 la publega el sò segond romanz, Abbastanza, e l'è mittuu in di Top 100 di giovin italian.

In del 2019 la partecipa a la campagna di Medegh Senza Frontee cont on video in sul significaa de la parolla "nunch", insemma a l'Alessandro Tenace.

El 13 de marz 2019 la guida a la cerimonia al Palazz del Quirinal de nomina di Alifiee de la Republega, titol riservaa ai giovin italian che gh'han avuu di merit important, e a la fin la dialoga cont el President Sergio Mattarella.

## Liber
*Succede, 2016, ISBN 9788852073922
*Abbastanza, 2018, ISBN 9788804682554

## Riferiment
*Chi è Sofia Viscardi
*Chi è Sofia Viscardi?
*Biografia di Sofia Viscardi 
*Succede - Film (2018)
*Mattarella alla youtuber Sofia Viscardi: "Cosa mi direi se avessi vent'anni? Parla con chi non la pensa come te" 

## Ligamm de foeura
*Instagram
*Twitter

## Alter progett
Lagh de Ninguarda

El **Lagh de Ninguarda** a l'è un lagh artifizzial fad su in del 2015 in del quarter de Ninguarda a nord de Milan, al confin cont el comun de Bress. El se troeuva in del Parch Nord, a vesser prezzis in del Bosch de Bruzzan. El gh'ha un'estension de 1.000 meter quadrad, con 480 meter de lunghezza, 60 meter de larghezza e 4 meter de profondità.

In del lagh el se trà dent el canal Villoresi del Parch del Grugnotorto. El 14 april 2018 l'è stad dervid on chiosch ciamad "SunStrac" (che el dopera la corrispondenza in tra l'ortografia del nom del sol in ingles e la parnonzia in lombard con la grafia italiana de "son") per podé fermàss denanz del lagh..

## Riferiment
Università Tecnega Ceca de Praga

L**'Università Tecnega Ceca de Praga** (in lengua ceca **České vysoké učení technické v Praze**) a l'è vuna di università pussee important de la Cechia. Fondada in del 1707, la soa sed principala a l'è in del municipi de Praga 6 e gh'è alter quatter campus secondari. L'è l'Università Tecnega pussee veggia d'Europa a vess mingaa militar.

## Galleria di foto

File:CVUT Karlovo namesti.jpg|La sed de Piazza Carl
File:Academic ceremony Bethemel chapel Prague.jpg|Cerimonia a la Cappella de Betlemm
File:Rectorate CTU in Prague.jpg|Rettoraa de l'Università
File:CzechTech Univ Campus, Prague Dejvice.jpg|Campus de Dejvice
File:CTU founding decree.jpg|Decrett de fondazion
File:National Technical Library.jpg|Biblioteca


## Vos corelaa
*Università Carolina de Praga
Tatra T1

El **Tatra T1** a l'è staa on tram cecoslovacch de la ČKD Tatra, el primm del tipo PCC e faa su in tra el 1952 e 'l 1958 in 287 esemplar. Hinn staa squasi tucc convertii in Tatra T2 o Tatra T3 e l'ultim a l'è staa ritiraa el 4 de april 1987 a Plzeň.

## Utent
*Cecoslovacchia
**Cechia
***Most: 34
***Pilsen: 33
***Praga: 133
***Olomouc: 10
***Ostrava: 44
**Slovacchia
***Košice: 11
*Polònia
**Varsavia: 2
*Russia
**Rostov sul Don: 11

## Galleria di foto

File:Models of trams at Sporvejsmuseet 04.jpg|Modellin de Tatra T1
File:Ostrava, Tatra T1 (4) cropped.jpg|Tram stòrich de Ostrava
File:Anděl, T1.jpg|Tram stòrich de Praga
File:Střešovice, Tatra T1 - 5001, čelní označení.jpg|Tram stòrich cont la stella rossa, la Bandera de la Cecoslovacchia e quèlla de l'URSS
File:Plzeň, Vozovna Slovany, Tatra T1 vzadu.JPG|Tram de Plzeň
File:Ostrava - Flickr - Infodad (116).jpg|Coa del tram de Ostrava
File:Želivského, tramvaj T1 označená X.jpg|Foto storica del tram
File:Riadiaci panel T1.jpg|Gabina de guida
File:Tatra T1, rychloměr.jpg|El contachilometer
File:DOD vozovna Motol, T1, interiér, zadní část.jpg|Interni del tram
File:DOD vozovna Motol, T1, stanoviště průvodčího (01).jpg|Post del biliettari
File:Tatra tram T1 Košice.JPG|Tram de Košice


## Vos corelaa
*Tatra T2
*Tatra T3
Charta 77

**Charta 77** a l'è staa el moviment de contrast al governa pussee important de la Cecoslovacchia, nassuu in reazion a l'arrest de la band Plastic People of the Universe e che in d'ona carta, ciamada appont Charta 77, el criticava el mancaa rispett del governo cecoslovacch di sò impegn per i diritt uman. I sò aderent, per vess minga denonziaa per avè faa opposizion, se definiven ona sociazion informala. El moviment, giudaa de Václav Havel, Jan Patočka, Zdeněk Mlynář, Jiří Hájek e Pavel Kohout, l'ha vist la firma de 147 zittadin.

L'ha menaa al nass de on Comitaa per la Defesa di Processaa Ingiustament, de che i member a hinn staa accusaa de sovversion e condanaa de 1 a 5 agn de preson.

## Riferiment
*Charta 77 - Sapere.it
Ingo Hoffmann

L**'Ingo Hoffmann** (San Paul, el 28 de febrar del 1953), l'è un ex pilota de Formula 1 brasilian, che l'ha gemò desmetüü de corr.
Chico Landi

El **Francisco Sacco Landi** ciamà **Chico** (San Paul, el 14 de löj del 1907 - San Paul, el 17 de giögn 1989), l'è staa un pilota de Formula 1 brasilian. Una storia curiusa l'è che l'è stà el prem pilota brasilian a duperà una Ferrari (anca sa l'era minga una machina ufiziala) ind un Gran Premi de Formula 1. El s'è faa cremà e i sò scender i'henn staa spantegaa in söl circuito de Interlagos a San Paul.
Dharius

El **Alan Alejandro Maldonado Tamez** (Monterrey, del 1984) cognossüü sora de tut  col nome de **Dharius**, l'è on rapper mexican.
Pato Machete

El **Patricio Chapa Elizalde** (Monterrey, del 1975) cognossüü sora de tut  col nome de **Pato**, l'è on rapper mexican.
Castell de Praga

El **Castell de Praga** (in lengua ceca **Pražský Hrad**) a l'è on castell che l'è in la capital boema che 'l resaliss al secol quell de IX e che dal 1918 a l'è la Residenza del President de la Cechia. L'è in del quarter Hradčany, el nucli original de la città. A l'è el castell a corp unich pussee grand del mond cont i sò 70'000 meter quadraa.

## Vos corelaa
*Guardia del Castell de Praga
Can lov cecoslovacch

El **can lov cecoslovacch** (*Československý vlčiak* in slovacch, *Československý vlčák*: in cecch) a l'è on can lov de taja medio-granda. A l'è nassuda de on esperiment faa in Cecoslovacchia in del 1955 de on incros in tra di pastor todesch e di lov eurasiatich e l'è recognossuda dal 1989 a nivell internazional.
Škoda 01T

El **Škoda 01T** a l'è 'na modernizzazion del Tatra T3 fada de la Škoda in tra el 1993 e 'l 1999.

## Modernizzazion
La modernizzazion l'ha revardaa l'impiant elettrich, mittuu a transistor, el design interno ed esterno, la gabina de guida, el paviment, el pantograf e, in dò vettur, i port.

## Utent
26 tram a hinn staa consegnaa a la red di tram de Plzeň in tra el 1995 e 'l 1999, e hinn staa, cont el temp mittuu foeura servizzi.

Dal 2015 la città ucraina de Mykolajiv la gh'ha 11 de 'sti tram per la soa red.

## Galleria di foto

File:Pilsen, Kletterweiche, 1.jpeg|Tram in corsa
File:Plzeň, Vozovna Slovany, tramvaje II.JPG|Tram in deposit
File:T3 - Plzen12.jpg|Tram prima de la modernizzazion


## Vos corelaa
*Škoda 02T
*VarioLF

## Alter progett
Mirek Topolánek

El **Mirek Topolánek** (Vsetín, 15 de magg 1956) a l'è on politegh e imprenditor cecch, primm minister dal 2006 al 2009 'me leader del Partii Civich Democratich. L'è sortii de la politica per impegnàss in del settor de l'energia elettrica in del 2010.

## Vos corelaa
*Jan Fischer
*Václav Klaus
*Petr Nečas
Tatra B4

El **Tatra B4** a l'è ona remorciada tranviaria fada per vess cobbiada al Tatra T4. A l'éra possibil doperàlla sia cont ona motris indeperlee sia cont dò motris e 'na remorciada, in di inscì ciamaa "treni longh".

## Utent
I utent originari a hinn:
*Croazia
**Zagabria
*Germania
**Dresda
**Lipsia
**Halle
**Magdeborgh
A gh'è di alter utent che gh'han avuu el tram crompaa dòpo e hinn no in la lista.

## Galleria di foto

File:Oradea, tramvaj.jpg|Tram de Oradea in Romania
File:Tatra T4YU Jarun Zagreb.jpg|T4 e B4 de Zagabria
File:Tatra T4.jpg|T4 e B4 de Zagabria
File:ATW 756+BW 765 (8419557401).jpg|Tram de servizzi todesch
File:2016-03-04 DVB 224 020 by DCB–1.jpg|Cobbiament todesch
File:Tatra-halle.jpg|Cobbiament de Halle
File:Strassenbahn Halle ATw 034.JPG|Tram calada
File:Laika ac Pyongyang (7968453882).jpg|Cobbiament de Pyongyang


## Vos corelaa
*Tatra B3
Lorenzo Ostuni

El **Lorenzo Ostuni** (Turin, 7 de april 1995) a l'è on youtuber e scrittor italian, pussee famos cont el nickname de **Favij**. A l'è el youtuber de lengua italiana cont pussee iscritt.

## Biografia
Nassuu a Turin, el se trasferiss de fiolin a Borgaro Torinese, in del 2011 el derva on canal cont di amis, ciamaa *TheSharedGaming*, e in del 2012 el derva el sò canal autonom, *FavijTV*, dopo che per on'estad l'ha gestii indeperlu el canal comun, indova che 'l riva a la svelta al success cont i sò gameplay, soratutt de gioeugh demenziai e horror, e i sò vlog.

A 18 agn el se diploma in Informatega e Telecomunicazion e 'l fa San Michee a Milan. L'ann dopo el scomincia a scriv el sò liber, *Sotto le cuffie*, che l'è publegaa in del 2016. In del 2018 el publega *The Cage*, on romanz.

### Vita privada
L'è staa fidanzaa per on quaj temp cont ona tosetta de nomm Diletta. In del 2017 el gossip online l'ha parlaa de 'n possibil flirt cont la cantanta e youtuber Giulia Penna, cont la che el s'è basaa in d'on video musical del Gabry Ponte.

## Liber
*Sotto le cuffie, Mondadori, ISBN 9788891802699, 2016
*The Cage - Uno di noi mente, ISBN 9788891815071, 2018

## Film
*Game Therapy, 2015
*Di4ri, 2022 (Comparsa, Ep 1)

## Riferiment
*Biografia Favij: scopri la vera storia di Lorenzo! 
*Chi è Lorenzo Ostuni, più conosciuto come Favij?
*FaviJ: da ragazzino impacciato a youtuber euforico. Ecco 12 curiosità su di lui
*Favij: "Fare lo youtuber è un gioco. Ragazzi, cercate amici veri"
*Favij e Giulia Penna sono dolcissimi nel video dell’intervista doppia

## Alter proget
Baita

La **baita** a l'è 'na costruzion semplis e isolada in montagna doperada per abitàgh, mettègh dent di robb o di bestij. Hinn faa per la pupart de legn, cont di element de muratura, e hinn faa praticament a l'istessa manera in tutta la zona alpina.

In dialett bressan baita a l'è on sinònim genérich de cà, e l'è anca inscì in del dialett bressan de la lengua italiana.
Ingranaj

L'è ciamad **ingranaj** un element dovrad per trasmeter ol moviment intra i diverse part de una maqina o mecanism mobel. I ingranaj i è formads de do o plu **rœde dentade**, con la plu picena qe l'è ciamada pignon. Un ingranaj al g'ha de trasmeter moviment circolar col contat dei rœde dentade. Se 'l sistema l'è componid de plu de una cobia de rœde, s'pœl ciamar-l **tren d'ingranaj**.

## Etimolojia
Ol nom al veng dal frances *engrenage*, derivad del verb *engrener*.

## Tipolojie de ingranaj
I principai tipolojie de ingranaj i è:
* Ingranaj dreits
* Ingranaj elicoidai
* Vida senza fin
* Pignon-cremaliera
* Ingranaj intern
* Ingranaj epicicloidal o planetari
* Ingranaj coneg

## Bibliografia
* ''Ingranaggio'', Treccani
Tatra B3

El **Tatra B3** a l'è 'na carrozza tranviaria fada per vess cobbiada al Tatra T3. La se podeva mett insemma a 'na motris o a dò, in di inscì ciamaa "treni longh".

## Utent
I utent a hinn quej originari e hinn no cuntaa quej che ghe l'han avuu dòpo:
*Croazia
**Osijek (4)
*Germania
**Chemnitz (62)
**Schwerin (56)

## Galleria di foto

File:Straßenbahn Minizug.png|Treno curt
File:Schwerin Marienplatz 1April1990 3.jpg|Carrozza in Germania
File:Schwerin Marienplatz 25Dezember1990 1.jpg|Carrozza in del 1990
File:Schwerin Nahverkehr Tatra Beiwagen 2008-08-30 055.jpg|Carrozza revampada
File:Straßenbahn Großzug.png|Treno longh


## Vos correlaa
*Tatra B4
Obiettiv (ottica)

On **obiettiv** a l'è on strument ottich che'l permett de proiettaa ogni ogett del mond real travers la soa immagin luminosa. Pussee precisament on obiettiv el ciappa su i ragg luminos che i provegnen da on ogett (che'l pò vess on quaicoss de fisegh 'me anca on fotogramm de pellicola) per poeu concentrall sora una superfis de proiezion indoe l'immagin la vegnarà foeura.

I obiettiv poeuden vess fà su cont domà vuna lenta o spegg 'me anca cont ona combinazion de pussee element ottich. I sont drovaa in d'i macchine fotografeghe, telescopi, microscopi, lettor de CD e in tucc i olter strument ottich.

La caratteristega pussee importanta de on obiettiv a l'è la soa *lunghezza focal*, che l'è la distanza a la quale l'obiettiv el mett a foeugh on pont immaginari mettuu a l'infinii innanz a luu. Questa distanza a l'è espressa in millimeter e a l'è drovaa per indicaa la *distanza ottica* intra la superfis de proiezion e el center de l'obiettiv. La lunghezza focal, insemma a i dimension de la superfis de proiezion la definiss el angol de camp, che l'è l'ampiezza de l'inquadradura che la pò vess fa da l'obiettiv.

## Vos correlaa
* Fotografia
* Carl Zeiss Planar 50mm f/0.7
* Camera scura
Alexander Dubček

**Alexander Dubček** (IPA: [ˈaleksander ˈdupt͡ʃek], Uhrovec, 27 de november 1921 - Praga, 7 de november 1992) a l'è staa on politegh cecoslovacch.

Autor, in di agn '60, di politegh de "socialism cont on volt uman" che han menaa a la primavera de Praga del 1968 e a l'invasion socialista de la Cecoslovacchia, l'ha poduu tornà in politega dopo de la Revoluzion de Velluu 'me President del Parlament Cecoslovacch. 

In 'sto roeul, 'me el President Václav Havel, l'ha faa opposizion a la separazion del Stat, e 'me ultim att el se refuda de firmà ona legg contra di personn ch'eren in del Partii Comunista Cecoslovacch, per pagura che la colpiss anca l'ala moderada del 1968, organizzada in del moviment noeuv Obroda (Renassita). El moeur pocch dòpo a Praga per on incident stradàl.

## Vos corelaa
*Václav Havel
*Primavera de Praga
*Socialism cont on volt uman
Stat de Milan

Ol **Stat de Milan** (ciamad ind i fonts spagnœle come ***Milanesado*** o ***Estado de Milán***) l'è stait la continuazion del Ducad de Milan in tra i secoi XVI e XVIII sota a'l domini spagnœl e austrieg.

## Storia
A la mort senza ereds del duca Francesc II Sforza ind el 1535, ol Ducad de Milan l'è tornad (segond ol dreit feudal) sota ol domini diret de l'Imperador Carl V. Qest ind el 1546 l' l'ha dait a'l so s'ciet Filip, qe al saress prest deventad re de Spagna. Ol Ducad l'è stait sota l'Imper spagnœl fina a'l prencepe del secol XVIII, quand qe l'è passad sota l'Imper austrieg.

Ind i agn l'estension territoriala del domini l'ha seguitad a deminuir, cond la perdida de Bellinzona (co'i so baliaj), de la Valtolina, dei bande a ovest del Texin e de qelle a sud del Po. Unega ecezion l'è staita la jonta de Mantova ind el 1745.

## Riferiments
* ''Stato di Milano''
Circoscrizion Lombardia 1

La **Circoscrizion Lombardia 1** a l'è vuna di circoscrizion elettorai doperaa per l'elezion de la Cambra di Deputaa e che la gh'ha dent tutta la Provincia de Monscia e de la Brianza e la pupart de la Provincia de Milan, foeura de 10 comun al confin con Lod, per on total de 178 comun e 3'805'895 abitant.

La nass in del 1993 cont el Mattarellum e l'è confermàda del Porcellum e del Rosatellum Bis. In del period del Mattarellum a l'éra dividuda in 31 collegi uninominai.

## Vos corelaa
*Circoscrizion Lombardia 2
*Circoscrizion Lombardia 3
*Circoscrizion Lombardia 4
Filippo Turati

El **Filippo Turati**, in lombard **Filipp Turaa**, (Canz, 26 de november 1857 - Paris, 29 de marz 1932) a l'è staa on politegh, giornalista e politolegh italian, vun di leader del socialism italian e fondator del Partii di Lavorator Italian, deventaa poeu Partii Socialista Italian. A l'è staa anca vun di primm teorich de l'autogoverno lombard dedent del Stat italian, anca se l'ha mai faa politega in tal sens.

## Alter progett
Gustáv Husák

El **Gustáv Husák** (IPA: [ˈɡustaːw ˈɦusaːk], Dúbravka, 10 de genar 1913 – Bratislava, 18 de november 1991) a l'è staa on politegh cecoslovacch de nazionalità slovacca, President de la Cecoslovacchia e leader del Partii Comunista Cecoslovacch di facc de la Primavera de Praga, scernuu de l'Union Sovietega per equilibrà i vari corrent del partii a quej de la Revoluzion de Velluu, dopo avè renonziaa a la guida del Partii in del 1987. Men repressiv e autoritari di predecessor e di alter leader comunista, l'ha però fortement repress i idee contrarie del moviment Charta 77.

## Vos corelaa
*Václav Havel
*Alexander Dubček
Primavera de Praga

La **primavera de Praga** (in cecch *Pražské jaro*, in slovacch *Pražská jar*) a l'è staa on moment de liberalizzazion politega in la Cecoslovacchia voruu del leader Alexander Dubček. Iniziada el 5 de genar del 1968, la finiss el 20 de agost del midemm ann cont l'invasion socialista della Cecoslovacchia, la deposizion de Dubček e la nomina de Gustáv Husák a noeuv President de la Cecoslovacchia.

I reform prevedeven el des'centrament parzial de l'economia, pussee libertà democratica, men censura e restrizion a la stampa, reform che hinn piasuu no a l'Union Sovietega e che han menaa a l'invasion del Patt de Varsavia, Romania esclusa, e la trasformazion de la Cecoslovacchia in d'on Stat satellit de l'URSS finna al 1990.

L'unica reforma tegnuda di sovietich, almen 'me facciada, a l'è stada la trasformazion de la Cecoslovacchia de Stat centralista a federazion de dò Stat: Cechia e Slovacchia, deventada effettiva in del 1990 cont la presidenza Havel.

L'intervent l'ha vist la protesta de on poo de cecoslovacch, famos el cas del suicidi simbolich del Jan Palach, la consacrazion del Václav Havel 'me leader di dissident e la svolta politega del cantant Karel Kryl.

## Vos corelaa
*Revoluzion de Velluu
*Revoluzion ongaresa del 1956
*Crisi politega polacca del 1968
*Socialism cont on volt uman
Corriere della Sera

El **Corriere della Sera** (*Corrier de la Sira* in lombard) a l'è consideraa el pussee important quotidian italian.
 
Fondaa a Milan in del 1876 dal giornalista napoletan Eugenio Torelli Viollier, giamò direttor del giornal *La Lombardia*, el Corriere della Sera a l'è vun di pussee vegg quotidian italian e l'è anca al primm post per tiradura e spantegament. I so concorrent principai hinn La Repubblica de Roma e La Stampa de Turin.

## Storia
Giornal de riferiment d'i sciori milanes e sostegnuu da la borghesia lombarda, el gh'avuu fin dal principi on orientament liberal e moderaa, a rivà subit a fass notà per la ricchezza di so servizi giornalistegh e la cura de la part editorial. In di agn 10' del XX secol el Corrier a l'era devegnuu el primm quotidian nazional, grazie ai so collaborator 'me el Luigi Einaudi, el Luigi Pirandello, el Gabriele d'Annunzio e el Luigi Barzini ma anca grazie al so direttor Luigi Albertini, che'l gh'aveva ciappaa el post del Domenico Oliva in del 1900. In quei agn el giornal l'era devegnuu famos per dagh adoss al President del Consili Giovanni Giolitti e per avegh sostegnuu l'interventism in de la Prima Guerra Mondial.

In del 1925 el Corrier el g'ha dovuu allineass a i politegh de la dittadura fassista, a devegnì ufficialment on orghen de propaganda del regim, dirett al principi da l'Aldo Borelli dal 1929 al 1943 e despoeu da l'Ermanno Amicucci in di agn de la Republega Sociala Italiana. In quest period i hann scomenciaa a scriv per el Corrier duu di giornalist pussee importanti de la storia del giornal: l'Indro Montanelli e el Dino Buzzati.

Cont la Liberazion el quotidian l'ha voltàa nomm in *Corriere d'informazione*, devegnuu poeu sota la direzion del Mario Borsa *il nuovo Corriere della Sera* in del 1946 e a la fin a retornà cont el nomm originari de *Corriere della Sera* in del 1959.

In di agn '50 e '60 el giornal l'ha mantegnuu el so orientament moderaa, ma cont la direzion del Piero Ottone gh'è stada on avertura a i component politegh del center-sinistra, che in d'istess period i eren a dree a contribuì al Compromess storegh. Successivament gh'hinn staa on fracch de problemi quand in del 1981 a l'è stada desquattada la lista di member de la lobia P2, indove i eren denter on quaj esponent de la proprietà editorial del quotidian, che ai temp l'era controllaa da la cà editris Rizzoli.

In del 1986 el Corriere el s'è giontaa denter a l'RCS Editori, ch'el possed ancamò el giornal e ch'el g'ha nominaa tucc i direttor d'i ultem trent'agn, 'me el Ugo Stille, el Paolo Mieli, el Ferruccio de Bortoli e el Luciano Fontana.

## Riferiment


## Ligamm de foeura
Jan Fischer

El **Jan Fischer** (IPA: /ˈjan ˈfɪʃɛr/, Praga, 2 de genar 1951) a l'è on politegh cecch, primm minister de la Cechia dal 2009 al 2010 e President de l'Offizi Statistegh Cecch dal 2003. L'ha guidaa el governo tecnegh cecch dòpo del borlà del Mirek Topolánek e finna ai elezion del 2010 ch'han menaa al governo del Petr Nečas.
Marzia Bisognin

La **Marzia Bisognin** in *Kjellberg* (Arzignano, 21 de ottober 1992) a l'è 'na youtuber, blogger de moda e scrittora italiana, miee del Pewdiepie, youtuber cont pussee iscritt in del mond. Cont pussee de 7 milion de iscrivuu a l'è la youtuber de cittadinanza italiana pussee seguida.

L'è cognossuda cont el nomm utent "Marzia" e, prima, "CutiePieMarzia".

## Biografia
La cognoss el Pewdiepie grazia a on sò amis che 'l ghe consilia de dà on'oggiada al canal de "'sto idiota che 'l giuga ai videogame" e, dopo di conversazion via email in del 2011 deciden de incontràss e de viv insemma, prima i Svezia e poeu a Brighton. El 27 de april 2018 el Pewdiepie el ghe insubiss de maridàss e 'l 19 de agost del 2019, in secrett, se unissen in matrimoni.

## Riferiment
*Felix proposed!! ❤️
*Meet the guy making $4M a year on YouTube
*The King of YouTube: How 25-year-old makes £2.6m a year just from playing computer games in Brighton flat he shares with girlfriend (and yes, they did meet over the internet)
*Brighton YouTube sensation has more subscribers than Justin Bieber
*Lo youtuber più famoso del mondo ha sposato la vicentina Marzia 

## Vos corelaa
*Lorenzo Ostuni, youtuber de lengua italiana cont pussee iscrivuu
Olivetti BCS 2025

El **Olivetti BCS 2025** a l'éra on *business computer* venduu de l'Olivetti dal 1980.
## Descrizion
A l'era pensaa per la piccola e media impresa 'me continov de la serie Audit, specializzaa in di sistema gestionai e programmabil in Assembly o BASIC business-oriented.

A l'éra possibil taccàgh schermi, stampant e lettor de dischett: Ona stampanta a elettromagnett e 'n schermo a l'éra integraa.

## Riferiment
*Olivetti BCS 2025

## Vos corelaa
* Olivetti BCS 3030
* Olivetti BCS 2020
Ospedaa San Carla Borromee

L**'Ospedaa San Carla Borromee** a l'è 'n ospedaa de la città de Milan, in del Municipi 7 e arent al Stadi de San Sir e a la stazion de la metropolitana omonima, ministrativament compres in l'ASST di Sant Paol e Carla.

## Storia

A la fin di agn '50 l'Ospedaa Maggior el decid de fà su on noeuv ospedaa in la zona de Bagg, che 'l entra i fonzion el 30 de giugn 1966, cont el primm malaa che l'entra in 'sto ospedaa, ma domà 14 de ottover 1967 a l'è inauguraa officialment de l'Aldo Moro.

Dal 2017 a l'è in progett on noeuv ospedaa in la zona Navili per fiancà e in futur sostituìll, insemma al San Paol.

## Gesa de Giò Ponti
La Gesa de Giò Ponti, officialment "chiesa della Santa Maria Annunciata", l'è la gesa intèrna de l'ospedaa e l'è stada fàda su del Giò Ponti in tra el 1964 e 'l 1966 'me "arca indova l'omm el pò incontrà el Dio".

## Riferiment
*Cenni Storici 
*Il nuovo ospedale lungo il Naviglio costerà 500 milioni
*Chiesa di San Carlo Borromeo presso l’Ospedale 

## Vos corelaa
*Ospedaa de Milan
*Ospedaa di Sant
Andrej Babiš

L**'Andrej Babiš** (Bratislava, 5 de settember 1954) a l'è on politegh cecch, fondator del partii ANO 2011 e imprenditor assee famos, paragonaa per quell a Donald Trump e a Silvio Berlusconi, tant de vess ciamaa "Babišconi" di media cecch.

Dal genar del 2014 al magg del 2017 a l'è staa minister de la finanza del governa de Bohuslav Sobotka, che 'l depoeun dopo che Babiš a l'è staa al center de on scandol finanziari. Dopo di elezion del 2017 a dicember a l'è nominaa Premier e fiduciaa de la Cambra di Deputaa, ma el 16 de genar 2018 a l'è desfiduciaa e 'l resta per i affar ordinari in attesa del noeuv governo.

Al center d'on scandol, cont l'immunità revocada e sospettaa de avè avuu di rapport cont la Státní bezpečnost, el resta vun di politegh pussee apprezzaa de la Cechia.

## Vos corelaa
*ANO 2011
Tatra T3S

El **Tatra T3S** a l'è 'na modernizzazion del tram clàssich cecoslovacch Tatra T3.

## Storia
El tram a l'è staa modernizzaa in tra el 1998 e 'l 1999 de la Pars nova, ispiraa al Tatra K2S.

## Modernizzazion
La modernizzazion l'ha revardaa l'apparecchiatura elettrica, el design del mus e i interni del veicol. L'è stada cambiada la gabina de guida e 'l pantograf.

## Utent
L'unich utent del T3S a l'è la red di tram de Bratislava che la gh'ha 2 tram modernizzaa in tra el 1998 e 'l 1999.